Psühhoterapeut aitab Teil üle saada Teie probleemidest. Teda on selleks õpetatud ja tal on selleks piisavalt teadmisi ja kogemusi, et mõista Teie probleemide olemust ja kavandada psühholoogilist abi nende leevendamiseks. Kasutatavate tööviiside valik on piisavalt lai, et aidata Teid toime tulla erisuguste raskustega. Põhiliseks meetodiks on vestlus, mille abil püütakse aru saada Teie probleemidest ja leida lahendusi Teid vaevavatele raskustele. Psühhoterapeut võib kasutada ka muid meetodeid, mis sobivad konkreetselt Teie probleemiga. Vajaduse korral tehakse psühholoogiliste testide abil mitmesuguseid uuringuid.   NB! Terapeutilistel kohtumistel ei süüdistata kedagi, ei sunnita kedagi tegema midagi sellist, mida nad ei soovi. Terapeut suhtub austusega ja lugupidamisega igasse vestlusest osavõtvasse inimesse. Igal kohtumisest osavõtjal on õigus vaikida ja mitte rääkida asjadest, mis talle ei meeldi või mis talle haiget teevad. Teil on iga hetk õigus katkestada oma osavõtt konkreetsest kohtumisest või ka kõikidest järgnevatest kohtumistest.